గవర్నర్, సీఎంల మధ్య తారస్థాయికి ఆధిపత్య పోరుమెడికల్ అడ్మిషన్ల అవినీతిపై సీబీఐకి గవర్నర్ సిఫారసుచెన్నై, జూన్ 20 (ఆంధ్రజ్యోతి): కేంద్ర పాలిత రాష్ట్రం పుదుచ్చేరిలో గత కొన్నాళ్లుగా సాగుతున్న గవర్నర్కి, ప్రభుత్వానికి మధ్య వివాదం తారస్థాయికి చేరింది. ఇటీవలే గవర్నర్ను ఎవరూ కలవరాదంటూ ఎమ్మెల్యేలు, అధికారులకు అసెంబ్లీలోనే సీఎం నారాయణ స్వామి ఆదేశాలు జారీ చేసిన దరిమిలా లెఫ్టినెంట్ గవర్నర్ కిరణ్ బేడీ తన అధికారులకు మరింత పదును పెట్టారు. ప్రైవేటు మెడికల్ కళాశాలల్లోని పీజీ కోర్సుల్లో సీట్ల భర్తీ విషయంలో చోటుచేసుకున్న అవినీతిపై సీబీఐ విచారణకు నేరుగా ఆమె సిఫారసు చేశారు. కళాశాలల్లో పీజీ కోర్సులకు సంబంధించి 50ు సీట్లను ప్రభుత్వ కోటా కింద కేటాయించారు. ఈ కోర్సులకు విద్యార్థులను ఎంపిక చేసే ప్రక్రియను ఉన్నత విద్యా శాఖ చేపట్టింది. అయితే, ఈ ఎంపిక విధానంలో భారీ ఎత్తున అవినీతి జరుగుతోందనే ఆరోపణలు వచ్చాయి. ఈ క్రమంలో వెనువెంటనే గవర్నర్ కిరణ్ బేడీ జోక్యం చేసుకుని సీబీఐ విచారణకి సిఫారసు చేశారు. ప్రైవేటు కళాశాలలు ఎంసీఐ నిబంధనలను, మరోవైపు మద్రాస్ హైకోర్టు జారీ చేసిన ఉత్తర్వులను పాటించడం లేదని, అందువల్లే సీబీఐ విచారణకు సిఫారసు చేసినట్లు గవర్నర్ ఓ ప్రకటనలో వెల్లడించారు. దీంతో ఇప్పటికే గవర్నర్ శైలిపై కారాలు మిరియాలు నూరుతున్న సీఎం నారాయణస్వామి మరింత భగ్గుమన్నారు.
gavarnar, cmla madhya taarasthaayiki aadhipatya porumedical admissionla avineetipai cbik gavarnar siphaarasuchennai, joon 20 (aandhrajyoti): kendra paalita rashtram puducherilo gatha konnaallugaa saagutunna governarki, prabhutvaaniki madhya vivaadam taarasthaayiki cherindi. itivale gavarnarnu evaruu kalavaraadantuu emmelyelu, adhikaarulaku assembleelone cm narayana swami aadesaalu jaarii chesina darimila leftinent gavarnar kiran bady tana adhikaarulaku marinta padunu pettaaru. praivetu medical kalaasaalallooni pg korsullo seatla bharti vishayamlo chotuchesukunna avineetipai cbi vichaaranaku nerugaa aame sifaarasu chesaru. kalaasaalallo pg korsulaku sambandhinchi 50u seetlanu prabhutva kota kinda ketaayinchaaru. ee korsulaku vidyaarthulanu empika chese prakriyanu unnata vidya saakha chepattindi. ayithe, ee empika vidhaanamlo bhari ettuna avineeti jarugutondane aaropanalu vachayi. ee kramamlo venuventane gavarnar kiran bady jokyam chesukuni cbi vichaaranaki sifaarasu chesaru. praivetu kalaasaalalu mci nibandhanalanu, marovaipu madras hycortu jaarii chesina uttarvulanu paatinchadam ledani, anduvalle cbi vichaaranaku sifaarasu chesinatlu gavarnar oo prakatanalo velladinchaaru. deentho ippatike gavarnar sailipai kaaraalu miriyaalu noorutunna cm narayanaswamy marinta bhaggumannaru.